Els usuaris de la Biblioteca Infantil aprenen a conéixer els instruments a través del seu timbre
2025-07-24

Literatura i música són els dos eixos conductors de les activitats del mes de maig en la Biblioteca Infantil de Burjassot. Eixos amb els quals se busca que els més xicotets de la casa puguen conéixer de primera mà la relació de la música amb els llibres i l’important que és conéixer també cadascun dels sons que aporta cada instrument musical.

Així, en l’activitat programada per a dijous que ve, 12 de maig, a les 18 hores, en la pròpia Biblioteca Infantil, els usuaris participants en la mateixa tindran l’oportunitat, a través d’un joc audiovisual, d’escoltar sons de diferents instruments que hauran de reconéixer pel seu timbre i anotar en les respostes. Una vegada anotats i identificats per cadascun d’ells, es posaran en comú, entre tots, els resultats per a veure si han encertat el nom de l’instrument de què es tracta.

Aquesta activitat està pensada per a xiquetes i xiquets a partir de 5 anys.